smcproject/ml-wiki-sentences huggingface dataset:
വർഷത്തിൽ ശരാശരി കൂടിയ °F (°C) 64 (18) 67 (19) 74 (23) 80 (27) 87 (31) 91 (33) 92 (33) 92 (33) 89 (32) 81 (27) 73 (23) 66 (19) 79.7 (27) ശരാശരി താഴ്ന്ന °F (°C) 40 (4) 42 (6) 48 (9) 53 (12) 62 (17) 70 (21) 73 (23) 73 (23) 69 (21) 57 (14) 48 (9) 42 (6) 56.4 (14) വൃഷ്ടി inches (mm) 5.36 (136.1) 4.63 (117.6) 6.47 (164.3) 3.59 (91.2) 4.95 (125.7) 6.92 (175.8) 8.04 (204.2) 7.03 (178.6) 5.01 (127.3) 3.25 (82.6) 3.86 (98) 4.10 (104.1) 63.21 (1,605.5) Source: The Weather Channel October 2008 അവലംബം ↑ ↑ {{ cite web }} : Check date values in: | date= ( help ) ↑
ടലെറാൻ ഇംഗ്ലീഷ് വിലാസം https://ml.wikipedia.org/wiki/Talleyrand
ഫ്രഞ്ചു രാഷ്ട്രീയനേതാവും നയതന്ത്രജ്ഞനുമാണ് ടലെറാൻ .
(പൂർണ നാമധേയം: ചാൾസ് മോറിസ് ദെ ടലെറാൻ-പെരിഗോർഡ് ) 1789 മുതൽ 1834 വരെ ഫ്രാൻസ് ഭരിച്ചിരുന്ന മിക്ക ഗവൺമെന്റുകളിലും ഇദ്ദേഹം പ്രമുഖസ്ഥാനം വഹിച്ചിരുന്നു.
1754 ഫെബ്രുവരി 2-ന് പാരിസിലെ ഒരു കുലീന കുടുംബത്തിലാണ് ഇദ്ദേഹം ജനിച്ചത്.
മതപുരോഹിതനായിട്ടായിരുന്നു പൊതുജീവിതത്തിന്റെ തുടക്കം .
1788-ൽ ഓട്ടനിലെ ബിഷപ്പ് ആയ ഇദ്ദേഹം പുരോഹിതന്മാരുടെ പ്രതിനിധി എന്ന നിലയിൽ 1789-ൽ എസ്റ്റേറ്റ്സ് ജനറലിൽ അംഗമായി.
എസ്റ്റേറ്റ്സ് ജനറൽ പിന്നീട് നാഷണൽ അസംബ്ലി ആയപ്പോഴും ഇദ്ദേഹം അംഗമായി തുടർന്നു.
മതകാര്യങ്ങളിലെ ഔചിത്യരഹിതമായ ഇടപെടലിനെത്തുടർന്ന് 1791-ൽ പോപ്പ് ഇദ്ദേഹത്തെ മതഭ്രഷ്ടനാക്കി.
തുടർന്ന് ഇദ്ദേഹം ചില നയതന്ത്ര നിയമനങ്ങൾ സ്വീകരിച്ചു.
നാഷണൽ അസംബ്ലി ഇദ്ദേഹത്തെ നയതന്ത്രദൗത്യവുമായി 1792-ൽ ഇംഗ്ലണ്ടിലേക്കയച്ചു.
ഫ്രഞ്ചുവിപ്ലവത്തോടെ രാജവാഴ്ച അവസാനിച്ചതിനെത്തുടർന്ന് ഇദ്ദേഹം ഇംഗ്ലണ്ടിൽ അഭയാർഥിയായി തങ്ങി (1792 സെപ്റ്റംബർ).
1794-ൽ അമേരിക്കയിലേക്കു പോയി.
ഫ്രാൻസിൽ ഡയറക്ടറിഭരണം സ്ഥാപിതമായതിനെത്തുടർന്ന് 1796 സെപ്റ്റംബറിൽ പാരിസിൽ മടങ്ങിയെത്തി.
ഡയറക്ടറി 1797-ൽ ഇദ്ദേഹത്തെ വിദേശകാര്യമന്ത്രിയായി നിയമിച്ചു.
നെപ്പോളിയൻ അധികാരത്തിൽ വരുന്നതിനെ ഇദ്ദേഹം അനുകൂലിക്കുകയുണ്ടായി.
1799-ൽ വിദേശകാര്യമന്ത്രിസ്ഥാനം രാജിവച്ചു.
നെപ്പോളിയൻ ഭരണം ഏറ്റെടുത്തപ്പോൾ ടലെറാൻ വീണ്ടും വിദേശകാര്യമന്ത്രിയായി.
എന്നാൽ നെപ്പോളിയന്റെ നയങ്ങൾ ഫ്രാൻസിനെ നാശത്തിലേക്കു നയിക്കുമെന്ന നിഗമനത്തിൽ എത്തിച്ചേർന്ന ഇദ്ദേഹം കാലാന്തരത്തിൽ നെപ്പോളിയനെ എതിർത്തു.
1807-ൽ വിദേശകാര്യമന്ത്രിസ്ഥാനം രാജിവയ്ക്കുകയും ചെയ്തു.
നെപ്പോളിയൻ ഭരണത്തിൽനിന്നും നിഷ്കാസിതനായതോടെ, ബൂർബൺ ഭരണം പുനഃസ്ഥാപിക്കാൻ പരിശ്രമിച്ച ഇദ്ദേഹം ബൂർബൺ ചക്രവർത്തി ലൂയി 18-ാമന്റെ വിദേശകാര്യമന്ത്രിയായി (1814).
ഈ പദവിയിൽ വിയന്ന കോൺഗ്രസിനെക്കൊണ്ട് ഫ്രാൻസിന് അനുകൂലമായ നിലപാട് എടുപ്പിക്കാൻ കഴിഞ്ഞത് ഇദ്ദേഹത്തിന്റെ പ്രധാനപ്പെട്ട ഒരു നയതന്ത്രവിജയം ആയിരുന്നു.
1815-ൽ മന്ത്രിസ്ഥാനത്തുനിന്നും വിരമിച്ച ഇദ്ദേഹം കുറേക്കാലം വിശ്രമജീവിതം നയിച്ചു.
എങ്കിലും 1830-ൽ ലൂയി ഫിലിപ്പിനെ അധികാരത്തിലേറ്റുന്നതിന് അനുകൂലമായി ഇദ്ദേഹം പ്രവർത്തിച്ചു.
ലൂയി ഇദ്ദേഹത്തെ ലണ്ടനിലെ അംബാസഡറായി നിയോഗിച്ചു (1830).
1834 വരെ ഈ പദവിയിൽ തുടർന്നു.
1838 മേയ് 17-ന് ടലെറാൻ പാരിസിൽവച്ചു മരണമടഞ്ഞു.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ടലെറാൻ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അവലംബം പുറത്തേക്കുള്ള കണ്ണികൾ Charles-Maurice de Talleyrand എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Charles Maurice de Talleyrand Perigord 1754-1838 Career of Mme Grand, Talleyrand's wife Bishop Charles Maurice de Talleyrand Perigord, Catholic Hierarchy website Talleyrands letters and dispatches translated into English Archived 2011-08-13 at the Wayback Machine .
ടവർ ഓഫ് ഹെർക്കുലസ് ഇംഗ്ലീഷ് വിലാസം https://ml.wikipedia.org/wiki/Tower_of_Hercules
വടക്കുപടിഞ്ഞാറൻ സ്പെയിനിലെ സ്വയംഭരണ പ്രദേശമായ ഗലീസിയ യിലെ ഏറ്റവും വലിയ നഗരമായ എകൊറുന യിൽ നിന്ന് ഏകദേശം 2.4 കിലോമീറ്റർ (1.5 മൈൽ) ദുരത്തായി ഒരു ഉപദ്വീപിൽ സ്ഥിതിചെയ്യുന്ന പുരാതന റോമൻ വിളക്കുമാടമാണ് ഹർക്കുലസ് ടവർ (English: Tower of Hercules ( Galician and Spanish : Torre de Hércules ).
ഇരുപതാം നൂറ്റാണ്ട് വരെ ഫറും ബ്രിഗാന്റിയം എന്നാണ് ഈ ടവർ അറിയപ്പെട്ടിരുന്നത്.
ഫറും എന്ന ലാറ്റിൻ പദം ഗ്രീക്ക് ഭാഷയിലെ ഫറോസ് എന്ന പദത്തിൽ നിന്ന് ഉത്ഭവിച്ചതാണ്.
180 അടി -55 മീറ്റർ ഉയരമുള്ള ഈ വിളക്കുമാടം സ്‌പെയിനിന്റെ നോർത്ത് അറ്റ്‌ലാന്റിക് തീരത്ത് നിന്ന് കാണാനാവും.
1900 വർഷത്തെ പഴക്കമുള്ള ഇത് 1791ൽ പുതുക്കി പണിതു.
ഇന്ന് ഉപയോഗത്തിലുള്ള ഏറ്റവും പഴക്കമുള്ള വിളക്കുമാടമാണിത്.
പബ്ലോ സെർറാനോ, ഫ്രാൻസിസ്‌കോ ലെയിറോ എന്നവർ നിർമ്മിച്ച കൊത്തിപണികളുള്ള ഒരു ഉദ്യാനവും ഇതിനടുത്തുണ്ട്.
സെപെയിനിലെ ദേശീയ സ്മാരക സൗധമായ ഹെർക്കുലസ് ടവർ 2009 ജൂൺ 27മുതൽ യുനെസ്‌കോയുടെ ലോക പൈതൃക പട്ടികയിൽ ഇടം നേടിയിട്ടുണ്ട്.
സ്‌പെയിനിലെ ഏറ്റവും ഉയരം കൂടിയ രണ്ടാമത്തെ വിളക്കുമാടമാണ് ഹെർക്കുലസ് ടവർ, ഒന്നാമതത്തേത് ഫെരോ ഡി ചിപിയോനയാണ്.
നിർമ്മാണവും ചരിത്രവും The Tower of Hercules, in the coat of arms of Corunna Breogán and the Tower of Hercules View of the surrounding park.
ഹെർക്കുലസ് ടവർ രണ്ടാം നൂറ്റാണ്ടിൽ സ്ഥാപിക്കപ്പെട്ടതാണെന്നാണ് കരുതപ്പെടുന്നത്.
എഡി 98 മുതൽ 117 വരെ ഭരണം നടത്തിയ റോമൻ ചക്രവർത്തിയായിരുന്ന സീസർ മാർക്കസ് അൾപിയസ് നെർവ ട്രയാനസ് അഗസ്റ്റസ് - ട്രേജന് കീഴിൽ നിർമ്മിക്കുകയോ അല്ലെങ്കിൽ ഒരുപക്ഷേ പുനർനിർമ്മിക്കുകയോ ചെയ്തു.
തൊഴിൽതർക്ക നിയമം 1947 ഇംഗ്ലീഷ് വിലാസം https://ml.wikipedia.org/wiki/The_Industrial_Disputes_Act,_1947
വ്യവസായത്തർക്കങ്ങൾ അന്വേഷിക്കാനും മദ്ധ്യസ്ഥതവഴി സമവായം കണ്ടെത്താനുമുള്ള സംവിധാനങ്ങളും നടപടിക്രമങ്ങളും ലഭ്യമാക്കുക, അതുവഴി, വ്യാവസായിക രംഗത്ത് സമാധാനവും ഐക്യവും ഉറപ്പുവരുത്തക എന്നീ ലക്ഷ്യങ്ങളോടെയാണ് വ്യവസായ തർക്കപരിഹാര നിയമം 1947 നടപ്പാക്കിയത്.
പണിമുടക്ക്, ലോക്കൌട്ട്, ലേ ഓഫ്, ജോലിഒഴിവാക്കൽ, തൊഴിലാളികളുടെ വെട്ടിക്കുറയ്കൽ, പിരിച്ചുവിടൽ, സ്ഥാപനം അടച്ചുപൂട്ടൽ തുടങ്ങി തൊഴിൽദായകരും തൊഴിലാളികളും കക്ഷികളാകുന്ന വിവിധ വിഷയങ്ങൾ പ്രതിപാദിക്കുന്ന വകുപ്പുകൾ ഈ നിയമത്തിൽ ഉൾച്ചേർത്തിരിക്കുന്നു.
തൊഴിൽത്തർക്കങ്ങൾ സംബന്ധമായ അന്വേഷണം നടത്തി രമ്യമായ പരിഹാരം ഉണ്ടാക്കുവാനും മറ്റുമായിട്ടാണ് ഈ നിയമ നിർമ്മാണം നടത്തിയിട്ടുള്ളത്.
വ്യവസായ ബന്ധവകുപ്പ് വഴി, കേന്ദ്രസർക്കാരിന്റെ തൊഴിൽ മന്ത്രാലയത്തിനാണ് ഈ നിയമം നടപ്പാക്കുന്നതിന്റെ ഉത്തരവാദിത്തം.
ചീഫ് ലേബർ കമ്മീഷണർ (സെൻട്രൽ) ഈ നിയമം നടപ്പാക്കുന്നതിന് മേൽനോട്ടം വഹിക്കുന്നു.
തൊഴുകൈയ്യൻ പ്രാണി ഇംഗ്ലീഷ് വിലാസം https://ml.wikipedia.org/wiki/Praying_mantis
മഴകഴിഞ്ഞ ഉടനെയുള്ള മാസങ്ങളിൽ സാധാരണയായി കാണപ്പെടുന്ന പ്രാണികളാണ് തൊഴുകൈയ്യൻ (praying mantis).
മുൻ കൈകൾ സദാ ഉയർത്തിപ്പിടിച്ച് തൊഴുകൈയ്യോടെ പ്രാർത്ഥിക്കുന്ന രീതിയിൽ ഇരിക്കുന്നതിനാലാണ് ഈ പ്രാണികൾ ഇങ്ങനെ  അറിയപ്പെടുന്നത്.
ഇരകൾ അടുത്തെത്തുമ്പോൾ പെട്ടെന്ന് അവയെ കൈക്കുള്ളിൽ ഒതുക്കാനുള്ള സൂത്രപ്പണിയാണ് ഈ ഇരുപ്പ്.
തൊഴുകൈയ്യൻ
ലോകത്താകമാനം 2300 ഇനത്തിലേറെ തൊഴുകൈയ്യൻ പ്രാണികളുണ്ട്.
ഇവയിൽ 162 എണ്ണം ഇന്ത്യയിൽ കണ്ടെത്തിയിട്ടുണ്ട് .
ഇതിലെ കേരളത്തിൽനിന്നുള്ള 43 സ്പീഷ്യസുകളും ഉൾപ്പെടും.
നീണ്ടുമെലിഞ്ഞ ശരീരവും, നീണ്ടകഴുത്തും, നിറയെമുള്ളുകളുള്ള പരന്ന കൈകളും ത്രികോണാകൃതിയിലുള്ള തലയും ഉണ്ടകണ്ണുകളും ഈ പ്രാണിയുടെ പ്രത്യേകതകയാണ്.
തല 180 ഡിഗ്രിയും തിരിയ്ക്കാൻ പറ്റുന്നതിനാൽ പിന്നിലെ കാഴ്ചയും ഇവയ്ക്ക് സാധ്യമാണ്.
പച്ചയോ തവിട്ടോ നിറമുള്ളതിനാലും ചെടികൾക്കിടയിൽ പതുങ്ങിയിരിക്കുന്നതിനാലും ഇവയെ കണ്ടുകിട്ടുക വിഷമകരമാണ്.
മാംസഭോജികളായ ഇരപിടിയന്മാരാണ് തൊഴുകൈയ്യൻ പ്രാണികൾ.
പൂക്കളിലും കമ്പുകളിലും ഒളിഞ്ഞിരിയ്ക്കുന്ന ഇവ, ഇര അടുത്തെത്തുമ്പോൾ മുൻകാലുകൾ ധ്രുതഗതിയിൽ ചലിപ്പിച്ച് ഇരയെ കൈയ്യിലൊതുക്കുകയും മെല്ലെ കടിച്ച് മുറിച്ച് ഭക്ഷിയ്ക്കുകയും ചെയ്യുന്നു.
പൂമ്പാറ്റകളും നിശാശലഭങ്ങളും പുൽച്ചാടികളുമൊക്കെയാണ് ഇവയുടെ പ്രധാന ആഹാരം.
കൃഷിയിടങ്ങളിലെ കീട-പ്രാണി നിയന്ത്രിക്കുന്നതിൽ ഇത് പ്രധാന പങ്കുവഹിയ്ക്കുന്നതിനാൽ കർഷകരുടെ മിത്രങ്ങളെന്നും ഇവ അറിയപ്പെടുന്നു.
ആൺ പ്രാണികൾ താരതമേന ചെറുതും മെലിഞ്ഞവയുമാണ്.
തൊഴുകൈയ്യൻ പ്രാണികളുടെ പ്രണയചോഷ്ടകൾ, ഇണചേരൽ പ്രജനനരീതികൾ എന്നിവ ഏറെ കൗതുകമുണ്ടാക്കുന്നവയാണ്.
ഫെറമോണുകളുടെ സഹായത്താലാണ് ഇവ ഇണയെ ആകർഷിക്കുന്നത്.
ഇണചേരുന്ന ഒടനെ ആൺ പ്രാണികളെ, പെൺപ്രാണികൾ തന്നെ ഭക്ഷിക്കുന്നു.
ചില സമയങ്ങളിൽ ഇണചേരലിനിടയിൽ ആൺപ്രാണികളുടെ തല കടിച്ച് മുറിച്ച് തിന്നാറുണ്ട്.
ഇണചേർന്നതിന് ശേഷം നുരയും പതയുമുള്ള ഒരു ചെറു കൂട് ഉണ്ടാക്കി അതിൽ മുട്ടകൾ നിക്ഷേപിയ്ക്കുന്നു.
പെട്ടി പോലുള്ള ഈ മുട്ടപേടകത്തെ ഊതീക്ക (ootheca) എന്നാണ് അറിയപ്പെടുന്നത്.
കുറച്ച് സമയത്തിനകം ഈ പേടകം വെളുപ്പും മഞ്ഞയിൽ നിന്നും തവിട്ടുനിറമായി മാറുന്നു.
ദിവസങ്ങൾക്ക് ശേഷം മുട്ടപേടകം പൊട്ടിച്ച് തൊഴുകൈയ്യൻ പ്രാണികൾ പുറത്തുവരുന്നു.
ജീവിതചക്രം Mantis religiosa mating (brown male, green female) Recently laid Mantis religiosa ootheca In some species of mantis, nymphs survive with the help of ant mimicry Newly-hatched baby mantises ഉപകാരങ്ങൾ
ഒരു മണിക്കൂറിൽ ഈ പ്രാണികൾ ശരാശരി 10 ഈച്ചകളെ വരെ അകത്താക്കുന്നു.
ഒരു മാസം കൊണ്ട് പൂർണ്ണ വളർച്ചയെത്തുന്ന തൊഴുകൈയ്യൻ പ്രാണികൾ കീടനിയന്ത്രണത്തിൽ വളരെ പ്രധാനപ്പെട്ട പങ്കാണ് വഹിക്കുന്നത്.
വിദേശരാജ്യങ്ങളിൽ ഈ പ്രാണികളെ കൃഷിയിടങ്ങളിലേയ്ക്ക് തുറന്നുവിടാനായി ഇതിന്റെ മുട്ടകൾ മാർക്കറ്റുകളിൽ വാങ്ങാനാകും.
ഇതുകൂടെ കാണുക പച്ചത്തൊഴുംപ്രാണി അവലംബം ↑ സൂചിമുഖി മാസിക  (2008 ഡിസംബർ) ↑ ഡോക്ടർ വൈജയന്തിയുടെ Mantid tauna of Kerala പുറത്തേയ്ക്കുള്ള കണ്ണികൾ Mantodea എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Deadlymantis.com Archived 2019-03-04 at the Wayback Machine .
This site have some amazing pictures of praying mantis and information on multiple species.
Also, there are links to supplies for rearing and exotic live specimens.
Mantis Study Group Archived 2021-01-17 at the Wayback Machine .
Information on mantids, scientific article phylogenetics and Evolution.
Mantodea Revisionary Systematics and Phylogenetics.
തൊവാഡ്-ഹചിമന്റൈ ദേശീയോദ്യാനം
അവോമോറി, ഇവേറ്റ്, അകിത എന്നിവയിലെ രണ്ട് വ്യത്യസ്ത മേഖലകളിലായി സ്ഥിതിചെയ്യുന്ന ദേശീയോദ്യാനമാണ് തൊവാഡ്-ഹചിമന്റൈ ദേശീയോദ്യാനം .
തൊവാഡ തടാകം, ഹക്കോഡ പർവ്വതം എന്നിവ കൂടാതെ അയ്‌രേ‌സ് നദീതാഴ്‌വാരയുടെ ഭൂരിഭാഗം പ്രദേശങ്ങളും തൊവാഡ-കക്കോഡ മേഖലയിൽ ഉൾപ്പെടുന്നു.
ഹചിമന്റായ് പർവ്വതം, ഇവേറ്റ് പർവ്വതം, തമഗവാ ഓൻസെൻ, അകിത കൊമാഗറ്റേക്ക് എന്നിവ ഹചിമാന്റൈ മേഖലയിൽ ഉൾപ്പെടുന്നു.
ഈ രണ്ട് മേഖലകൾ 50 കിലോമീറ്റർ അകലെയാണ്.
854 ചതുരശ്രകിലോമീറ്റർ സ്ഥലത്തായി വ്യാപിച്ചിരിക്കുന്നു.
അവലംബം Towada-Hachimantai National Park എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
തൊൽ.
തിരുമാവളവൻ ഇംഗ്ലീഷ് വിലാസം https://ml.wikipedia.org/wiki/Thol.
Thirumavalavan
തമിഴ്‌നാട്ടിലെ പ്രമുഖ ദളിത് നേതാവും ദളിത് രാഷ്ട്രീയ പാർട്ടിയായ വിടുതലൈ ചിറുതൈകൾ കച്ചി (വി.സി.കെ.) നേതാവുമാണ് തോൽ.
തിരുമാവളവൻ (ജനനം:10 ജൂലൈ 1962).
പതിനഞ്ചാം ലോക്സഭയിൽ ചിദംബരം മണ്ഡലത്തെ പ്രതിനിധികരിക്കുന്ന അംഗമാണ്.
നിലവിൽ ഡി.എം.കെ.ക്കൊപ്പം യു.പി.എ.യിലെ ഘടകക്ഷിയാണ് വി.സി.കെ. ജീവിതരേഖ
തൊൽകാപ്പിയന്റെയും പെരിയമ്മാളുടെയും മകനായി അരിയലൂർ ജില്ലയിലെ അംഗനൂരിൽ ജനിച്ചു.
മദ്രാസ് പ്രസിഡൻസി കോളേജ്, ചെന്നൈ ലാ കോളേജ്, മദിരാശി സർവ്വകലാശാല എന്നിവടങ്ങളിൽ പഠിച്ചു.
2001-04 ൽ തമിഴ്‌നാട് നിയമസഭാംഗമായിരുന്നു.
2009 ൽ ചിദംബരത്തു നിന്ന് ലോക്‌സഭയിലേക്ക് തെരഞ്ഞെടുക്കപ്പെട്ടു.
കൃതികൾ അത്ത്മീറ് തമിഴർകൾ ഹിന്ദുക്കളാ?
ഈഴം എന്റാൽ പുലികൾ, പുലികൾ എന്റാൽ ഈഴം (Eelam means Tigers, Tigers means Eelam) ഹിന്ദുത്വത്തൈ വേർ അറുപ്പോം(We Shall Uproot Hindutva) ജാതീയ സന്ദർഭവാദ അണിയൈ വീഴ്ത്തുവോം (We Shall Defeat the Casteist Opportunist Alliance).
ഇംഗ്ലീഷിൽ Talisman: Extreme Emotions of Dalit Liberation (political essays written for 34 weeks in the India Today magazine's Tamil edition) Uproot Hindutva: The Fiery Voice of the Liberation Panthers (contains 12 of his speeches).
വിവാദങ്ങൾ എൽ.ടി.ടി.ഇ തലവൻ പ്രഭാകരന്റെ മാതാവ് പാർവതിയമ്മാളിന്റെ ശവസംസ്‌കാരച്ചടങ്ങിൽ പങ്കെടുക്കാൻ ശ്രീലങ്കയ്ക്ക് പോയെങ്കിലും സർക്കാർ അനുമതി നിഷേധിച്ചു.
കൂടംകുളം ആണവനിലയ പദ്ധതിക്കെതിരെ തമിഴ്നാട് സെക്രട്ടേറിയറ്റ് ഉപരോധിക്കാൻ ശ്രമിച്ച് അറസ്റ്റിലായി.
പാഠപുസ്തകത്തിലെ നെഹ്റുവിനേയും അംബേദ്ക്കറേയും വിമർശിക്കുന്ന കാർട്ടൂണിനെതിരെ പാർലമെൻറിൽ പ്രശ്നമുന്നയിച്ചത് വിവാദത്തിനിടയാക്കിയിരുന്നു.
അവലംബം ↑ ↑ http://www.madhyamam.com/news/51123/110222%5Bപ്രവർത്തിക്കാത്ത+കണ്ണി%5D ↑ http://malayalam.yahoo.com/%E0%B4%95%E0%B5%82%E0%B4%9F%E0%B4%82%E0%B4%95%E0%B5%81%E0%B4%B3%E0%B4%82-%E0%B4%B8%E0%B4%AE%E0%B4%B0%E0%B4%82-%E0%B4%B8%E0%B5%86%E0%B4%95%E0%B5%8D%E0%B4%B0%E0%B4%9F%E0%B5%8D%E0%B4%9F%E0%B5%87%E0%B4%B1%E0%B4%BF%E0%B4%AF%E0%B4%B1%E0%B5%8D%E0%B4%B1%E0%B5%8D-%E0%B4%89%E0%B4%AA%E0%B4%B0%E0%B5%8B%E0%B4%A7%E0%B4%B6%E0%B5%8D%E0%B4%B0%E0%B4%AE%E0%B4%82-%E0%B4%A4%E0%B4%9F%E0%B4%9E%E0%B5%8D%E0%B4%9E%E0%B5%81-213642210.html%5Bപ്രവർത്തിക്കാത്ത+കണ്ണി%5D ↑ http://www.deshabhimani.com/periodicalContent7.php?id=706%5Bപ്രവർത്തിക്കാത്ത+കണ്ണി%5D അധിക വായനക്ക് Complete Source about :Thirumaa We'll continue our social struggle:Thirumaa Thirumavalavan elected VCK president Archived 2007-11-18 at the Wayback Machine .
Thirumavalavan not to contest polls Thirumavalavan urges Center to hold referendum on extending LTTE ban Archived 2011-07-16 at the Wayback Machine .
Thirumavalavan wants reservation for rajya sabha posts Archived 2016-03-04 at the Wayback Machine .
Thirumavalavan invites minorities Archived 2007-10-20 at the Wayback Machine .
പുറം കണ്ണികൾ Viduthalai Chiruthaigal Katchi
തൊഴുകണ്ണി ഇംഗ്ലീഷ് വിലാസം https://ml.wikipedia.org/wiki/Thozhukanni
പയർ കുടുംബത്തിൽ ഉള്ള ഒരു ചെറുസസ്യമാണ് തൊഴുകണ്ണി അഥവാ രാമനാമപ്പച്ച , ( ശാസ്ത്രീയനാമം : Codariocalyx motorius ) .
ടെലിഗ്രാഫ് ചെടി, ഡാൻസിങ് ചെടി , സെമാഫോർ ചെടി എന്നെല്ലാം അറിയപ്പെടുന്നുണ്ട്.
ഇതിനെ പലപ്പോഴും ഡെസ്‌മോഡിയം ജനുസിൽ ഉൾപ്പെടുത്ത്തിക്കാണാറുണ്ട്.
തൊട്ടാവാടി , വീനസ് ഫ്ലൈട്രാപ്പ് , യൂട്രിക്കുലേറിയ എന്നിവയെപ്പോലെ ദ്രുതഗതിയിലുള്ള ചലനശേഷിയുള്ള ഏതാനും സസ്യങ്ങളിൽ ഒന്നാണിത്.
താപനില 72 ഡിഗ്രി ഫാരൻഹീറ്റിന് മുകളിലായിരിക്കുമ്പോൾ പകൽ സമയത്താണ് ചലനം സംഭവിക്കുന്നത്.
ചെറുതായ രണ്ട് ഇലകൾ തമ്മിൽ ദൃഢമായ ബന്ധമില്ലെങ്കിലും ഒരു പൊതു അച്ചുതണ്ടിൽ (കയാക്ക് പാഡലിന്റെ ബ്ലേഡുകൾ പോലെയാണ്) നീങ്ങുന്നുവെന്ന് പല സ്രോതസ്സുകളും അവകാശപ്പെടുന്നു.
ബംഗ്ലാദേശ് , ഭൂട്ടാൻ , കംബോഡിയ , ചൈന , ഇന്ത്യ , ഇന്തോനേഷ്യ , ലാവോസ് , മലേഷ്യ , മ്യാൻമർ , നേപ്പാൾ , പാകിസ്ഥാൻ , ശ്രീലങ്ക , തായ്വാൻ , തായ്ലൻഡ് , വിയറ്റ്നാം എന്നിവിടങ്ങളിൽ ഇത് വ്യാപകമായി കാണപ്പെടുന്നു.
ദക്ഷിണ പസഫിക്കിലെ ദ്വീപുകളുടെ വിദൂര ശൃംഖലയായ സൊസൈറ്റി ദ്വീപുകളിൽ പോലും ഇത് കാണാം.
ഇതിൽ ചെറിയ, പർപ്പിൾ പൂക്കൾ ഉണ്ടാക്കുന്നു.
ഈ ചെടിക്ക് നഗ്നനേത്രങ്ങൾ കൊണ്ട് കാണാൻ കഴിയുന്നത്ര വേഗത്തിൽ ചലിക്കുന്ന ചെറുതും പാർശ്വസ്ഥവുമായ ചെറിയ ഇലകളുണ്ട്.
സൂര്യനെ ട്രാക്ക് ചെയ്തുകൊണ്ട് പ്രകാശം പരമാവധിയാക്കാനുള്ള ഒരു തന്ത്രമാണിത്.
ഓരോ ഇലയിലും കൂടുതൽ സൂര്യപ്രകാശം ലഭിക്കുന്നതിന് അതിനെ നീക്കാൻ അനുവദിക്കുന്ന ഒരു ഹിഞ്ച് സജ്ജീകരിച്ചിരിക്കുന്നു, എന്നാൽ ഈ ഇലകളുടെ ഭാരം കാരണം ചെടി അതിനെ ചലിപ്പിക്കുന്നതിന് വളരെയധികം ഊർജ്ജം ചെലവഴിക്കേണ്ടതുണ്ട്.
അതിന്റെ ചലനം ഒപ്റ്റിമൈസ് ചെയ്യുന്നതിന്, ഓരോ വലിയ ഇലയ്ക്കും അതിന്റെ ചുവട്ടിൽ രണ്ട് ചെറിയ ഇലകളുണ്ട്.
ഇവ ഒരു ദീർഘവൃത്താകൃതിയിലുള്ള പാതയിലൂടെ നിരന്തരം നീങ്ങുകയും സൂര്യപ്രകാശത്തിന്റെ തീവ്രത സാമ്പിൾ ചെയ്യുകയും വലിയ ഇലയെ ഏറ്റവും തീവ്രതയുള്ള പ്രദേശത്തേക്ക് നയിക്കുകയും ചെയ്യുന്നു.
ദ്രുതഗതിയിലുള്ള ചലനങ്ങൾ വേട്ടക്കാരെ തടയാൻ ഉദ്ദേശിച്ചുള്ളതാണെന്ന് മറ്റൊരു സിദ്ധാന്തം ഉണ്ട്.
ചെടിയുടെ ഇലകളിൽ ചിത്രശലഭമുട്ടകൾ ഇടുന്നത് തടയാൻ ഈ ചലനങ്ങൾ ചിത്രശലഭത്തിന്റെ അനുകരണത്തിന്റെ ഒരു രൂപമായിരിക്കാമെന്നും അഭിപ്രായമുണ്ട്.
മൂന്ന് മുതൽ അഞ്ച് മിനിറ്റ് വരെ ദൈർഘ്യമുള്ള ചെറിയ ഇലകളുടെ ഭ്രമണം മൂലമാണ് ഡാൻസിങ്ങ് ചെടി എന്ന പേര് ഉള്ളത്.
ശാഖ പകലും (ഇടത്) രാത്രിയും (വലത്)
1880-ൽ ചാൾസ് ഡാർവിന്റെ The Power of Movement in Plants എന്ന ഗ്രന്ഥത്തിൽ ചെടിയെക്കുറിച്ച് വിശദമായി വിവരിച്ചിട്ടുണ്ട്.
"നൃത്തം" ചെയ്യാൻ കഴിയുന്ന പ്രത്യേക സ്വഭാവം കാരണം, ചെടി പൂന്തോട്ടപരിപാലനത്തിൽ അലങ്കാരമായി ഉപയോഗിക്കുന്നു, ഇവയെ ബോൺസായികളായും നിർത്താറുണ്ട്.
അലങ്കാര മൂല്യം കൂടാതെ, ചെടിയുടെ ഇലകൾ, കാണ്ഡം കൂടാതെ ചെറിയ അളവിൽ ട്രിപ്റ്റമിൻ ആൽക്കലോയിഡുകൾ അടങ്ങിയ വേരുകൾ, പ്രത്യേകിച്ച് DMT, 5-MeO-DMT എന്നിവ കാരണം വൈദ്യശാസ്ത്രപരമായ മൂല്യവും ഉണ്ട്.
അവലംബം പുറത്തേക്കുള്ള കണ്ണികൾ തൊഴുകണ്ണിയുടെ ചലനം - വീഡിയോ കാണുക ഡെസ്‌മോഡിയം കെമിസ്ട്രി, എത്‌നോമെഡിസിൻ, ഫാർമക്കോളജി, പര്യായപദങ്ങൾ, മറ്റുള്ളവ എന്നിവയെക്കുറിച്ചുള്ള ട്രൗട്ടിന്റെ കുറിപ്പുകൾ (pdf) Media related to Codariocalyx motorius at Wikimedia Commons Codariocalyx motorius എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
തൊഷീരൊ മിഫൂൻ ഇംഗ്ലീഷ് വിലാസം https://ml.wikipedia.org/wiki/Toshiro_Mifune
ജപ്പാൻകാരനായ ഒരു ചലച്ചിത്രനടനാണ്‌ തൊഷീരോ മിഫൂൻ (三船 敏郎 മിഫൂൻ തൊഷീരൊ; ഏപ്രിൽ 1, 1920 – ഡിസംബർ 24, 1997) .
ജാപ്പനിസ് സിനിമയുടെ കുലപതിയായ കുറോസവയുടെ ഡ്രങ്കൻ ഏയ്ഞ്ചലിലൂടെ അഭിനയരംഗത്തേക്ക് വന്നു.
വെനീസ് ഫിലിം ഫെസ്റ്റിവെലിൽ സ്വീകരിക്കപ്പെട്ട റാഷമോൺ എന്ന കുറോസവ ചിത്രത്തിലെ പ്രകടനത്തിലൂടെ ചലച്ചിത്രചരിത്രത്തിലെ അപൂർവ കൂട്ടുകെട്ടിന് വഴിയൊരുക്കുകയും പ്രശസ്തിയിലേക്ക് ഉയരുകയും ചെയ്തു.
കുറോസവയുടെ പന്ത്രണ്ടോളം ചിത്രങ്ങളിൽ തോഷിറോ മിഫൂൺ അഭിനയിച്ചു .
സെവൻ സാമുറായി , ത്രോൺ ഒഫ് ബ്ലഡ് , റെഡ് ബിയെഡ് , ഹിഡൻ ഫോർട്ടസ് , യോജിംബോ , കെൻജി മിസോഗുച്ചി സംവിധാനം ചെയ്ത ഓഹാറുവിന്റെ ജീവിതം തുടങ്ങിയ ചിത്രങ്ങൾ മിഫൂണിനെ എതിരറ്റവനാക്കി.
റെഡ് ബിയെഡിലെയും യോജിംബോയിലെയും അഭിനയം വെനീസ് ഫിലിംഫെസ്റ്റിവലിൽ മികച്ച നടനുള്ള അവാർഡ് രണ്ട് തവണ നേടിക്കൊടുത്തു .
യോജിംബോയുടെ അമേരിക്കൻ പതിപ്പായ എ ഫിസ്റ്റ്ഫുൾ ഒഫ് ഡോളേഴ്‌സ് കോളെജ് കാമ്പസുകളിൽ ശ്രദ്ധേയമായി.
ജോൺ ഫ്രാങ്കൻഹീമറുടെ ഗ്രാൻഡ് പ്രീ (1968) എന്ന ചിത്രത്തിലൂടെ ഹോളിവുഡ്ഡിൽ നങ്കൂരമുറപ്പിച്ചു.
ഹെൽ ഇൻ പെസിഫിക് റെഡ്‌സൺ പ്രശസ്തങ്ങളാണ്.
അവലംബം 1 2 {{ cite web }} : Check date values in: | accessdate= ( help ) CS1 maint: bot: original URL status unknown ( link ) ↑ {{ cite web }} : Check date values in: | accessdate= ( help ) CS1 maint: bot: original URL status unknown ( link ) Toshirō Mifune എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
തൊൽകാപ്പിയം ഇംഗ്ലീഷ് വിലാസം https://ml.wikipedia.org/wiki/Tolkappiyam വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
തമിഴ് സാഹിത്യം സംഘകാല സാഹിത്യം അഗത്തിയം തൊൽകാപ്പിയം പതിനെൺമേൽ‍കണക്ക് എട്ടുത്തൊകൈ അയ്ങ്കുറുനൂറ് അകനാനൂറ് പുറനാനൂറ് കലിത്തൊകൈ കുറുന്തൊകൈ നറ്റിണൈ പരിപാടൽ പതിറ്റുപത്ത്‌ പത്തുപ്പാട്ട് തിരുമുരുകാറ്റുപ്പടൈ കുറിഞ്ചിപ്പാട്ട് മലൈപടുകടാം മധുരൈക്കാഞ്ചി മുല്ലൈപ്പാട്ട് നെടുനൽവാടൈ പട്ടിനപ്പാലൈ പെരുമ്പാണാറ്റുപ്പടൈ പൊരുനരാറ്റുപ്പടൈ ചിരുപാണാറ്റുപ്പടൈ പതിനെണ്‌ കീഴ്കണക്ക് നാലടിയാർ നാന്മണിക്കടികൈ ഇന്നാ നാറ്പത് ഇനിയവൈ നാറ്പത് കാർ നാർപത് കളവഴി നാർപത് അയ്ന്തിണൈ അയ്മ്പത് തിണൈമൊഴി അയ്മ്പത് അയ്ന്തിണൈ എഴുപത് തിണൈമാലൈ നൂറ്റൈമ്പത് തിരുക്കുറൾ തിരികടുകം ആച്ചാരക്കോവൈ പഴമൊഴി നാനൂറു ചിറുപ്പഞ്ചമുലം മുതുമൊഴിക്കാഞ്ചി ഏലാതി കൈന്നിലൈ തമിഴർ സംഘം സംഘം ഭൂപ്രകൃതി സംഘകാലത്തെ തമിഴ് ചരിത്രം തമിഴ് സാഹിത്യം പ്രാചീന തമിഴ് സംഗീതം സംഘകാല സമൂഹം
സംഘംകൃതികളിൽ പ്രധാനമർഹിക്കുന്നതും തമിഴ്ഭാഷയിലെ ഏറ്റവും പഴയ വ്യാകരണഗ്രന്ഥവുമാണ്‌ തൊൽകാപ്പിയം.
തോൽക്കാപ്പിയം എന്നത് തൊല്ല്, കാപ്പിയം എന്നീ രണ്ട് വാക്കുകൾ കൂടി ചേർന്നുണ്ടായതാണ്.
തൊൽ എന്നാൽ തല അഥവാ തുടക്കം, ആരംഭം, ആമുഖം അല്ലെങ്കിൽ തോല് എന്നും കാപ്പിയം എന്നാൽ കാവ്യം എന്നുമാണ് ഉദ്ദേശിക്കുന്നത്.
തൊൽക്കാപ്പിയം എന്നതുകൊണ്ട് തലക്കാവ്യം (മുതൽ കാവ്യം) അഥവാ തുടക്കക്കാവ്യം, ആരംഭക്കാവ്യം ആമുഖക്കാവ്യം എന്നാണ് അർത്ഥം കൊള്ളുന്നത്.
എന്നാൽ മലയാളം വ്യവകരണം അടിസ്ഥാനമാക്കി നോക്കിയാൽ കുറച്ച് അല്ലെങ്കിൽ അൽപ്പം എന്ന് അർത്ഥം വരുന്ന തെല്ല് എന്ന വാക്കിന്റ എതിർ വാക്കായ തൊല്ല് എന്ന വാക്ക് പ്രകാരം വലുത്, നീളം ഉള്ളത്, ഒരുപാട് ഉള്ളത് എന്ന അർത്ഥം അതിനുണ്ട്.
തൊല്ല് എന്ന വാക്ക് ഇപ്പോൾ അന്യം നിന്ന് പോയെങ്കിലും അതിൽ നിന്നും പരിവശമായ തോനെ എന്ന് വാക്ക് ഇന്നും ഉപയോഗിച്ച് വരുന്നു.
തൊല്ല് + കാപ്പിയം എന്നത് തൊൽകാപ്പിയം എന്ന് മലയാളം പ്രകാരം പറഞ്ഞാൽ വലിയ കാവ്യം അല്ലെങ്കിൽ മഹാ കാവ്യം എന്നാണ് അർത്ഥം.
ഈ ഗ്രന്ഥത്തിന്റെ കർത്താവായ തൊൽകാപ്പിയർ (തൊൽകാപ്പിയകാരൻ) ജൈനമതക്കാരനായിരുന്നുവെന്നും , തെക്കൻ തിരുവിതാംകൂറിലാണ്‌ ജനിച്ചതെന്നും, വിളവങ്കോറ്റ് താലുക്കിലെ “അതകങ്കോട്” എന്ന ഗ്രാമത്തിൽ വച്ചാണ്‌ അദ്ദേഹം ഗ്രന്ഥം രചിച്ചതെന്നും പറയപ്പെടുന്നു.
ദ്രാവിഡത്തിന്റെ തനിമ നിലനിർത്തുന്ന ഈ വ്യാകരണ ഗ്രന്ഥത്തിന് സംസ്കൃതവുമായി ബന്ധമില്ല.
സുപ്രസിദ്ധമായ ഈ വ്യാകരണഗ്രന്ഥത്തിൽ എഴുത്തതികാരം , ചൊല്ലതികാരം , പൊരുളതികാരം എന്നിങ്ങനെ മൂന്ന് ഭാഗങ്ങളിലായി 1603 സൂത്രങ്ങൾ അടങ്ങിയിരിക്കുന്നു.
എഴുത്തതികാരത്തിൽ അക്ഷരങ്ങളെപ്പറ്റിയും ചൊല്ലതികാരത്തിൽ പദങ്ങളെപ്പറ്റിയും പൊരുളതികാരത്തിൽ കവിതാവിഷയങ്ങൾ, വൃത്തങ്ങൾ, രസാലങ്കാരങ്ങൾ മുതലായവയെപ്പറ്റിയുമാണ്‌ പ്രതിപാദിക്കുന്നത്.
തൊൽക്കാപ്പിയം- മലനാടിന്റെ വ്യാകരണം - തമിഴ് ഭാഷയുടെ ഏറ്റവും പഴയ വ്യാകരണഗ്രന്ധമായാണ് തൊൽക്കാപ്പിയം അറിയപ്പെടുന്നത്.
എന്നാൽ മലനാടിന്റെ പൊതുഭാഷാവ്യാകരണ ഗ്രന്ഥമായി വേണം തൊൽക്കാപ്പിയത്തെ പരിചയപ്പെടേണ്ടത്.
വടക്കു തിരുപ്പതിക്കും തെക്ക് കുമാരിക്കും (കന്യാകുമാരി) ഇടയ്ക്കുള്ള ദേശത്തെ സംസാര-സാഹിത്യ ഭാഷയെ സംബന്ധിച്ച ഗ്രന്ഥമാണിതെന്ന് തൊൽക്കാപ്പിയത്തിന്റെ അവതാരികാകാരനായ പരമ്പാരനാർ സാക്ഷ്യപ്പെടുത്തുന്നു.
ഇന്നത്തെ മലയാളത്തിന്റെ വ്യാകരണത്തൊടിണങ്ങുന്ന നിയമങ്ങളും വ്യാഖ്യാനങ്ങളും ഈ ഗ്രന്ഥത്തിൽ പരക്കെ കണ്ടെത്താവുന്നതാണ്.
ഭാഷ പഴയ തമിഴ് ആയതുകൊണ്ടും മലനാട്ടുഭാഷയുടെ യഥാർഥപാരമ്പ്യരം നിലനിർത്തുന്നതിലും പുതുതലമുറക്ക് പകർന്നു നൽകുന്നതിലും നമ്മുടെ പൂർവ്വികരായ ഭാഷാപണ്ഡിതർ കാട്ടിയ അലംഭാവത്തിനാലും ഈ ഗ്രന്ഥത്തിന്റെ പൈതൃകം നമുക്കു നഷ്ടപ്പെട്ടു.
ക്രിസ്തുവിനുമുൻപ് (ബി.സി.) അഞ്ചാം നൂറ്റാണ്ടിലോ ഏഴാംനൂറ്റാണ്ടിലോ (കാലം ക്യത്യമായി തെളിയിക്കാൻ കഴിഞ്ഞിട്ടില്ല) ജീവിച്ചിരുന്ന തൊൽക്കാപ്പിയർ എന്നപുലവൻ (മഹാപണ്ഡിതൻ) ആണ് ഗ്രന്ഥകർത്താവ്.
തൊൽക്കാപ്പിയർ എന്ന പേരിലും പൂർണ്ണ വിശ്വാസം കൈവന്നിട്ടില്ല.
തൊൽ എന്നതിന് പഴയത് എന്നാണർത്ഥം.
കാപ്പിയക്കുടി ഒരു കുലനാമമാണ്.
പഴയകാപ്പിയക്കുടിയിൽ ജനിച്ചയാൾ എന്ന നിലയ്ക്കാണ് തൊൽക്കാപ്പിയർ എന്ന പേർ ലഭിച്ചത്1.
എഴുത്തതികാരം, ചൊല്ലതികാരം, പൊരുളതികാരം എന്നിങ്ങനെ മൂന്നുഭാഗങ്ങളായിട്ടണ് ഗ്രന്ഥം രചിച്ചിരിക്കുന്നത്.
ആകെ 1603 സൂത്രങ്ങളുണ്ട്.
അക്ഷരങ്ങളെ  സംബന്ധിച്ച വിവരണമാണ് എഴുത്തതികാരത്തിലുള്ളത്‌.
അക്ഷരങ്ങളുടെ സാമാന്യ ലക്ഷണം, പദങ്ങളിൽ അക്ഷരങ്ങളുടെ വിന്യാസ സവിശേഷതകൾ, അക്ഷരങ്ങളുടെ ഉല്പത്തി, സന്ധിയുടെ ലക്ഷണം, സന്ധിനിയമങ്ങൾ തുടങ്ങിയ കാര്യങ്ങൾ ഈഭാഗത്ത് ചർച്ചചെയ്യുന്നു.
വാക്യങ്ങളെയും പദങ്ങളെയും സംബന്ധിച്ച പഠനമാണ് ചൊല്ലതികാരം.
വാക്യങ്ങളുടെ തെറ്റ് തിരുത്തി പ്രയോഗയോഗ്യമാക്കുന്നതെങ്ങനെയെന്ന ചർച്ചയാണ് ആദ്യഭാഗം.
വിഭക്തി, നാമം, ക്രിയ, ദ്യോതകം, ഭേദകം തുടങ്ങിയവ തുടർന്ന് പ്രതിപാദിക്കുന്നു.
പൊരുളതികാരം കാവ്യവിഷയമാണ്.
രസം, അലങ്കാരം, വൃത്തം എന്നിവ സംബന്ധിച്ച വിശദവിവരണം ഇതിൽ കാണാം.
മലയാളത്തിൽ പിന്നീടുണ്ടായ വ്യാകരണഗ്രന്ഥങ്ങൾ തീർച്ചയായും തൊൽക്കാപ്പിയത്തെ അനുകരിക്കുന്നതുകാണാം.
എ.ആർ. രാജരാജവർമ്മയുടെ കേരളപാണിനീയം തൊൽക്കാപ്പിയത്തിലെ എഴുത്തതികാരം ചൊല്ലതികാരം എന്നീ ഭാഗങ്ങളെ അനുകരിച്ചുള്ളതാണെന്ന് കരുതേണ്ടിയിരിക്കുന്നു.
ഭാഷാഭൂഷണവും വൃത്തമഞ്ജരിയും പൊരുളതികാരത്തിൽനിന്നു വികസിപ്പിച്ചതാണെന്നും വിലയിരുത്താം.
മലയാള ഭാഷാചരിത്രത്തിലേക്കു പുത്തൻ വെളിച്ചം വീശുന്ന ഈ ഗ്രന്ഥത്തിന്റെ പഠനവും ചർച്ചയും മലയാളത്തിൽ ഉണ്ടാകാതിരുന്നത് എന്തെന്ന ചോദ്യം ഏറെ പ്രസക്തമാണ്.
ഭാഷയുടെ ഈ രാഷ്ട്രീയ വിചാരം ഇനിയും അമാന്തിച്ചുകൂട.
അവലംബം ↑ തമിഴ് സാഹിത്യം, ഡോ.കെ.എം.ജോർജ് , കേരള സാഹിത്യ അക്കാദമി ,പുറം-7 ↑ ദി ഹിന്ദു ↑ തൊൽക്കാപ്പിയം- നാഷണൽ ബുക്ക്സ്റ്റാൾ, കോട്ടയം-1961 ↑ പ്രമാണം:തൊൽക്കാപ്പിയം-നാഷണൽ ബുക്ക്സ്റ്റാൾ,കോട്ടയം.
പുറം-അഞ്ച്
തൊർക്കാത്തോ താസോ ഇംഗ്ലീഷ് വിലാസം https://ml.wikipedia.org/wiki/Torquato_Tasso
ഇറ്റാലിയൻ കവിയായിരുന്നു തൊർക്കാത്തോ താസോ .
ജെറുസലേം ലിബറാത്ത എന്ന ഇതിഹാസ കാവ്യം രചിച്ച താസോ നവോത്ഥാനകാലത്തെ ഏറ്റവും മികച്ച കവിയായി കരുതപ്പെടുന്നു.
1544 മാർച്ച് 11-ന് സൊറേന്റോയിൽ ജനിച്ചു .
പിതാവ് ബർണാദൊയും കവിയായിരുന്നു.
താസോയുടെ ബാല്യകാലത്ത് കുടുംബത്തിന് പല തകർച്ചകളും നേരിടേണ്ടിവന്നു.
1552-ൽ പിതാവായ ബർണാദൊയെ നേപ്പിൾസിൽ നിന്ന് നാടുകടത്തിയപ്പോൾ താസോയും കൂടെ പോയി.
നാല് വർഷക്കാലം റോമിലാണ് താമസിച്ചത്.
അവിടെവച്ച് ദുരൂഹമായ സാഹചര്യത്തിൽ മാതാവ് മരണമടഞ്ഞു.
1557-ൽ പിതാവിനോടൊപ്പം പെസാറോയിലേക്കും പിന്നീട് അർബിനോയിലേക്കും താമസം മാറ്റി.
1560-ൽ പാദുവയിലെത്തിയ താസോ നിയമവും തത്ത്വശാസ്ത്രവും പഠിച്ചു.
സിപിയോൺഗൊൺ സാഗൊയുടെ സുഹൃത്തായി മാറിയ താസോ അദ്ദേഹത്തിന്റെ അക്കാദമി ഒഫ് എറ്ററിയിൽ അംഗമായി ചേർന്നു.
ആദ്യ ഇതിഹാസ കാവ്യം
താസോയുടെ ആദ്യത്തെ ഇതിഹാസ കാവ്യമായ റിനാൾദൊ 1562-ൽ പ്രസിദ്ധീകരിച്ചു.
ഏതാനും ഭാവഗീതങ്ങളും ഇക്കാലത്ത് രചിക്കുകയുണ്ടായി.
1565-ൽ കാർഡിനലിന്റെ കീഴിൽ ഉദ്യോഗസ്ഥനായ താസോ പിന്നീട് ഫെറാറയിലേക്കു താമസം മാറ്റി.
നവോത്ഥാന പാരമ്പര്യത്തിൽ തയ്യാറാക്കിയ കൺക്ളുഷനി ദി അമോർ 1581-ൽ പ്രസിദ്ധീകരിച്ചു.
ഇക്കാലത്ത് നിരവധി ഭാവഗീതങ്ങളും താസോ രചിക്കുകയുണ്ടായി.
1573-ൽ അവതരിപ്പിച്ച അമിന്റ എന്ന ഇടയനാടകം 1580-ൽ പ്രസിദ്ധീകരിച്ചു.
ഗലിയാൾട്ടൊ റി ദി സവേജിയ (1574) എന്ന ദുരന്തനാടകവും ജറുസലേം ലിബറാത്ത(1575) എന്ന മഹാകാവ്യവുമാണ് ഇക്കാലത്തു രചിച്ച മറ്റു മികച്ച കൃതികൾ.
1572-ൽ ഡ്യൂക്ക് അൽഫോൺസൊ IIന്റെ സർവീസിൽ നിന്ന് താസോ വിരമിച്ചു.
പിൽക്കാലത്ത് മാനസിക വിഭ്രാന്തിയുടെ ലക്ഷണങ്ങൾ താസോയിൽ കണ്ടുതുടങ്ങി.
ജറുസലേം ലിബറാത്ത എന്ന ഇതിഹാസകാവ്യം പ്രസിദ്ധീകരിക്കുന്നതിനുമുമ്പ് താസോ തന്റെ ഉറ്റ സുഹൃത്തുക്കളോട് അഭിപ്രായമാരാഞ്ഞിരുന്നു.
അവരിൽ പലരുടേയും വിമർശനങ്ങൾ ഇദ്ദേഹത്തെ അത്യധികം വേദനിപ്പിച്ചു.
ഈ സാഹചര്യത്തിൽ താസോ വിശ്രമമില്ലാതെ അനേക രാജ്യങ്ങളിൽ പര്യടനം നടത്തി.
1577-ൽ റോമിലും 78-ൽ ഫെറാറായിലുമെത്തി.
അവിടത്തെ ഡ്യൂക്കിന്റെ വിവാഹച്ചടങ്ങിൽ പങ്കെടുക്കുകയും അവഗണനയുടെ പേരിൽ അക്രമാസക്തനാവുകയും ചെയ്തു.
ഇതേത്തുടർന്ന് അറസ്റ്റുചെയ്യപ്പെട്ട താസോ ഏഴ് വർഷക്കാലം തടവിൽ കഴിഞ്ഞു.
ഇക്കാലത്ത് ഇദ്ദേഹം അനേകം കവിതകൾ രചിക്കുകയുണ്ടായി.
ഇവയിൽ പലതും തന്റെ ഇതിഹാസകാവ്യത്തെ ന്യായീകരിക്കുന്നവയായിരുന്നു.
1586-ൽ ഫാദർ ഏഞ്ചലിയോ ഗ്രില്ലോയുടേയും രാജകുമാരനായ വിൻസെൻസോ ഗൊൺസാഗയുടേയും ഇടപെടലിനെ തുടർന്ന് താസോ മോചിതനായി.
നാടരചനയും കവിതാരചനയും
തടവിൽനിന്നു പുറത്തുവന്ന താസോയ്ക്ക് മൻത്വായിൽ ഊഷ്മളമായ വരവേല്പാണു ലഭിച്ചത്.
ഇവിടെവച്ച് ഗലിയാൻതൊ എന്ന ദുരന്തനാടകം പരിഷ്കരിച്ചത് ടോറിസ് മോൺടൊ (1587) എന്ന പേരിൽ പ്രസിദ്ധീകരിച്ചു.
അതേവർഷംതന്നെ റോമിലേക്കു കടന്ന താസോ അവിടത്തെ കാർഡിനലായ ഗൊൺസാഗയുടെ അതിഥിയായിട്ടാണ് അവസാനകാലം ചെലവഴിച്ചത്.
1593-ൽ ഇതിഹാസ കാവ്യം പരിഷ്കരിച്ച് ജറുസലേം കോൺക്വിസ്താത്ത എന്ന പേരിൽ പ്രസിദ്ധീകരിച്ചു.
1591-ൽ നേപ്പിൾസിലായിരുന്നപ്പോൾ താസോ മതപരമായ കവിതകൾ പലതും രചിക്കുകയുണ്ടായി.
മോൺടി ഒലിവെറ്റോ (1605), സെറ്റെഗിയോർണേറ്റ് ദെൽമോൺടൊ ക്രീറ്റൊ (1600) എന്നീ കവിതാസമാഹാരങ്ങളിൽ ഇവ ഉൾപ്പെടുത്തിയിരിക്കുന്നു.
മാസ്റ്റർപീസ്
റിനാൾദൊ എന്ന ഇതിഹാസകാവ്യം രചിക്കുമ്പോൾ താസോ കാവ്യഭാവനയേക്കാൾ പ്രാധാന്യം കല്പിച്ചത് സാങ്കേതിക മേന്മയ്ക്കായിരുന്നു.
പത്തുവർഷത്തിനുശേഷം രചിച്ച അമിന്റ എന്ന നാടകം മാസ്റ്റർപീസായി പരിഗണിക്കപ്പെടുന്നു.
ജറുസലേം ലിബറാത്ത എന്ന കാല്പനിക മഹാകാവ്യത്തിന്റെ മുന്നോടികളായിരുന്നു ഈ രചനകൾ.
ഒട്ടാവോ റിമാ എന്ന ഛന്ദസ്സിൽ രചിച്ച ഈ കൃതി ഇരുപത് വാല്യങ്ങൾ ഉൾക്കൊള്ളുന്നു.
കുരിശുയുദ്ധത്തെത്തുടർന്ന് ജറുസലേം വിമോചിപ്പിക്കപ്പെടുന്നതാണ് ഇതിലെ മുഖ്യ പ്രതിപാദ്യം.
നായകനായ ഗോഫ്രെദോയുടെ സേനാനായകനായ റിനാൾദോ ഫെറാറയിലെ ഡ്യൂക്കുകളുടെ മുൻഗാമിയാണെന്നു കരുതപ്പെടുന്നു.
ടാൻക്രെദോ, അമസോൺ ക്ലോറിന്റ എന്നിവരുടെ ദുരന്ത പ്രേമകഥയും സോഫ്രോനിയ, ഒലിന്റോ എന്നിവരുടെ ത്യാഗോജ്ജ്വലമായ പ്രേമകഥയും മറ്റും ഉപകഥകളായി ചേർത്തിരിക്കുന്നു.
നവോത്ഥാന കാലത്തെ പ്രവണതകൾ ഏറെ ഉൾക്കൊണ്ട ഒരു മികച്ച കലാസൃഷ്ടിയാണിത്.
1595 ഏപ്രിൽ 25-ന് റോമിൽ താസോ അന്തരിച്ചു.